Pozdravljeni!

SNG Nova Gorica želi našim maturantom v času, ko je skrb za zdravje na prvem mestu in od nas terja, da ostanemo doma, priskočiti na pomoč pri učnih pripravah na eno najpomembnejših prelomnic v življenju, zrelostni izpit.

Dijaki se v tem obdobju soočajo s posebnimi učnimi izzivi. Da bi jim olajšali učenje na daljavo in zahtevne priprave na maturo, smo v našem arhivu odprli dostop do vseh tistih predstav Ivana Cankarja, ki jih je uprizorilo SNG Nova Gorica in ki so zajeta v pripravo na splošno maturo iz slovenščine 2020.

**Cankar za maturante** vključuje posnetke naslednjih predstav:

* [**Za narodov blagor**](https://vimeo.com/301219072)(več o predstavi [TUKAJ](https://www.sng-ng.si/repertoar/ponovitve/2018061209255295/))
* [**Kralj na Betajnovi**](https://vimeo.com/406500095)(več o predstavi [TUKAJ](https://www.sng-ng.si/repertoar/ponovitve/2005072913202464/))
* [**Pohujšanje v dolini Šentflorjanski**](https://vimeo.com/406181994)(več o predstavi [TUKAJ](https://www.sng-ng.si/repertoar/ponovitve/2005071208343778/))
* [**Hlapci**](https://vimeo.com/406230666)(več o predstavi [TUKAJ](https://www.sng-ng.si/repertoar/ponovitve/2011052015134170/))
* [**Lepa Vida**](https://vimeo.com/406181481)(več o predstavi [TUKAJ](https://www.sng-ng.si/repertoar/ponovitve/2015061813540128/))

**Posnetke, podrobnejše opise predstav in nastopajoče si lahko ogledate na naši spletni strani** [**www.sng-ng.si**](http://www.sng-ng.si)**.** Dostop do posnetkov predstav bo na spletni strani gledališča mogoč do preklica odloka o prekinitvi javnega življenja v Sloveniji zaradi zajezitve novega koronavirusa, in sicer pod rubriko **»Novice« - »**[**SNG Nova Gorica na SPLETU!**](https://www.sng-ng.si/novice/2020040910394967/)**«**

Do posnetkov predstav lahko pridete tudi na **Facebook strani #SNGNOVAGORICA.**

**Prijazno bi prosili, če informacijo o »Cankarju za maturante« SNG Nova Gorica posredujete dijakom!**

V SNG Nova Gorica smo Ivanu Cankarju vedno namenjali veliko pozornosti. Na oder smo postavili njegova odrska besedila Za narodov blagor, Kralj na Betajnovi, Lepa Vida, Hlapci, Pohujšanje v dolini Šentflorjanski, nekatere od teh tudi več kot enkrat; poleg teh pa tudi priredbe, pripravljene po njegovih delih: Hlapec Jernej in njegova pravica (Jože Babič), Jernejeva pravica (Ferdo Delak), Martin Kačur (Janez Povše), Pozdravljena, dolina šentflorjanska (Janko Čar).

Prijazno vabljeni k spremljanju našega **Facebook profila** **#SNGNOVAGORICA** in **Instagrama @SNGNOVAGORICA** ter **spletne strani** [**www.sng-ng.si**](http://www.sng-ng.si)**, kjer najdete posnetke predstav in pravljic.**

**Seznam sproti dopolnjujemo.**

Želimo vam uspešne priprave na maturo!